Մի անգամ Հոլիվուդում

«Մի անգամ Հոլիվուդում» (անգլ.՝ Once Upon a Time in Hollywood), Քվենտին Տարանտինոյի ֆիլմը, որի գլխավոր դերերում նկարահանվել են Լեոնարդո ԴիԿապրիոն, Բրեդ Փիթը և Մարգո Ռոբին։ Լյուք Փերիի մասնակցությամբ ստեղծված վերջին ֆիլմն է։
Պրեմիերան կայացել է 2019 թվականի մայիսի 21-ին Կաննի կինոփառատոնում, որտեղ ցուցադրության ավարտից հետո հանդիսատեսը վեց րոպե ծափահարել է։ Նույն օրը Sony Pictures Entertainment ընկերությունը ներկայացրել է ֆիլմի պաշտոնական թրեյլերը։


== Սյուժե ==
1969 թվականի փետրվարին հոլիվուդյան դերասան, 1950-ականնների «Գլուխների որսորդը» վեստերնի նախկին աստղ Ռիք Դալթոնը պրոդյուսեր Մարվին Շվարցի հետ զրույցից հետո գանգատվում է իր լավագույն ընկեր ու նախկին փոխարինող Քլիֆ Բուտին, որ իր կարիերան ավարտված է, և այժմ ինքը կարող է նկարահանվել միայն հեռուստատեսային հաղորդումներում։ Բուտը, որ պատերազմի վետերան է և իր պիտբուլ Բրենդիի հետ ապրում է թրեյլերում, քաղաքում վարում է մեքենան Դալտոնի՝ վարորդական իրավունքից զրկվելու պատճառով և կատարում նրա մանր հանձնարարությունները՝ հույս ունենալով աշխատանք ստանալ նկարահանման հրապարակում։ Այդ ընթացքում դերասանուհի Շերոն Թեյթն ու նրա ամուսինը՝ ռեժիսոր Ռոման Պոլանսկին տեղափոխվում են Դալտոնի հարևանությամբ գտնվող տուն։ Ռիքը երազում է մտերմանալ այդ զույգի հետ, որպեսզի վերականգնի իր կարգավիճակը։ Նույն գիշերը Թեյթն ու Պոլանսկին միանում են Ջեյ Սեբրինգին Playboy առանձնատանն անցկացվող աստղերի երեկույթում։
Ռիքի տանը Քլիֆը հիշում է սփարինգի մասին, որը նա կատարել էր Բրյուս Լիի մասնակցությամբ ստեղծված «Կանաչ ձիաբոռ» ֆիլմի նկարահանումների ժամանակ, որի ընթացքում վնասվել է Դալտոնի ծանոթներից մեկի՝ Ռենդիի կնոջ՝ Ջանետի մեքենան։ Այդ դեպքի, ինչպես նաև Ջանետի՝ Բուտի հանդեպ ունեցած անբարեհաճության պատճառով, որի պատճառն այն էր, թե իբր վերջինս սպանել է իր կնոջը, Ռենդին հրաժարվում է աշխատանքի ընդունել Բուտին և նրան հեռացնում է նկարահանման հրապարակից։ Այդ ժամանակ Պոլանսկու և Թեյթի տան մոտ կանգ է առնում Չարլզ Մենսոնը, որը փնտրում է նախկինում նրանց տանն ապրած պրոդյուսեր Թերրի Մելչերին, բայց Սեբրինգը հեռացնում է նրան։


== Դերերում ==
Լեոնարդո ԴիԿապրիո – Ռիք Դալթոն
Բրեդ Փիթ – Քլիֆ Բուտ
Մարգո Ռոբի – Շերոն Թեյթ
Կուրտ Ռասել – Ռենդի
Թիմոթի Օլիֆանտ – Ջեյմս Ստեյսի
Դակոտա Ֆենինգ – Լինեթ «Սքվիվի» Ֆրոմ
Լյուք Փերի – Ուեյն Մոնդեր
Մարգարետ Քուելի – Քիթի Քեթ
Ալ Պաչինո – Մարվին Շվարց
Դեմիեն Լյուիս – Սթիվ Մակքուին
Բրյուս Դերն – Ջորջ Սփան
Էմիլ Հիրշ – Ջեյ Սեբրինգ
Սկուտ Մաքնեյրի – Բոբ Գիլբերտ
Դեյմոն Հերիման – Չարլզ Մենսոն
Օսթին Բաթլեր – Չարլզ «Թեքս» Ուոթսոն
Լենա Դանհեմ – Քեթրին Շեյր
Նիկոլաս Հեմոնդ – Սեմ Ուոնամեյքեր
Սպենսեր Գարեթ – Ալեն Քինքեյդ
Մայք Մո – Բրյուս Լի
Մորիս Քոմտ – ցամաքային ծովահեն Մաո
Լյու Թեմփլ – ցամաքային ծովահեն Լյու
Լորենցա Իզո – Ֆրանչեսկա Կապուչի
Ռաֆալ Զավերուխա – Ռոման Պոլանսկի
Կոստա Ռոնին – Վոյցեխ Ֆրիկովսկի
Սամանթա Ռոբինսոն – Էբիգեյլ Ֆոլգեր
Ռումեր Ուիլիս – Ջոաննա Պեթեթ
Դրիմա Ուոքեր – Քոննի Սթիվենս
Վիկտորյա Պեդրետի – Լուլու
Մեդիսեն Բիթի – Քեթի
Մայա Հոուք – Ծաղիկների երեխա
Քլիֆթոն Քոլինզ կրտսեր – Էռնեստո «Մեքսիկացի» Վակերո
Զոի Բելլ – Ռենդիի կինը
Քիտ Ջեֆերսոն – ցամաքային ծովահեն Քիտ
Էդդի Պերես – ցամաքային ծովահեն Էդդի
Ռեյչել Ռեդլիֆ – Քաս ԷլիոթՖիլմում նկարահանվել են նաև Մայքլ Վինսենթ Մաքհյուն, Ջուլյա Բաթերսը, Մարտին Քոուվը, Բրենդա Վակերոն, Նիկոլ Գալիսիան, Քրեյգ Ստարկը, Մարկո Ռոդրիգեսը, Ռամոն Ֆրանկոն, Ռաուլ Կարդոնան, Սիդնի Սուինին, Քլու Գուլագերը, Մայքի Մեդիսոնը, Ինբալ Արիմավը, Նատալի Քոենը, Կանզաս Բոուլինգը, Փարքեր Լև Բոուլինգը, Դանիելա Փիքը, Լիզա Դին, Ռոբերտ Բրոսկին, Ջեյմս Շլեգելը, Բրայան Պատրիկ Բաթլերը, Թոմ Հարթիգը, Չադ Ռիջլին, Ռեբեկա Ռիթենհաուսը և Հարլի Քուին Սմիթ։
Թիմ Ռոթը, Մայքլ Մեդսենը, Ջեյմս Մարսդենը, Ջեյմս Ռեմարը և Դեննի Սթրոնգը նույնպես մասնակցել են նկարահանումներին, բայց նրանց տեսարանները հանվել են։


== Արտադրություն ==
2018 թվականի հունվարին ԴիԿապրիոն պայմանագիր է կնքել ֆիլմում նկարահանվելու համար՝ համաձայնելով կրճատել իր աշխատավարձը Տարանտինոյի հետ նորից համագործակցելու համար։ Հայտնի է դարձել, որ Ալ Պաչինոն նույնպես դիտարկվում է ֆիլմում նկարահանվելու համար։ 2018 թվականի փետրվարի 28-ին պաշտոնապես հայտարարվել է ֆիլմի վերնագիրը՝ «Մի անգամ Հոլիվուդում», և նշվել է, որ Փիթը նույնպես նկարահանվելու է։ ԴիԿապրիոն և Փիթն իրենց աշխատանքի համար ստացել են յուրաքանչյունը 10 մլն դոլար։ 2018 թվականի մարտին Մագո Ռոբին պայմանագիր է կնքել ֆիլմում Շերոն Թեյթին մարմնավորելու համար, իսկ Զոի Բելլը հաստատել է, որ ինքը նույնպես նկարահանվելու է ֆիլմում։ 2018 թվականի մայիսին դերասանական կազմին են միացել Բյորտ Ռեյնոլդսը, Թիմ Ռոթը, Կուրտ Ռասելը և Մայքլ Մեդսենը, վերջին երեքը՝ փոքր դերերով։ Թիմոթի Օլիֆանտը նույնպես միացել է դերասանական կազմին։ 2018 թվականի հունիսին ֆիլմի դերասանական կազմին միացել են Դեմիեն Լյուիսը, Լյուք Փերին, Էմիլ Հիրշը, Դակոտա Ֆենինգը, Քլիֆթոն Քոլինզ կրտսեր, Քեյթ Ջեֆերսոնը, Նիկոլաս Հեմոնդը, Ալ Պաչինոն և Սքութ Մաքնեյրին։
Հուլիսին հայտարարվել է լրացուցիչ քասթինգ, որի շնորհիվ ֆիլմին են միացել Սպենսեր Գարեթը, Ջեյմս Ռեմարը, Բրենդա Վակերոն և Մայք Մոն։ 2018 թվականի օգոստոսին իրականացվել է ևս մեկ լրացուցիչ քասթինգ, և ֆիլմին են միացել Դեյմոն Հերիմանը, Չարլզ Մենսոնը, Լենա Դանհեմը, Օսթին Բաթլերը, Դեննի Սթրոնգը, Ռումեր Ուիլիսը, Դրիմա Ուոքերը և Մարգարետ Քուելին։
Ֆիլմի նկարահանումներն սկսվել են 2018 թվականի հունիսի 18-ին և շարունակվել մինչև նոյեմբերի 1-ը։


== Քննադատություն ==
Rotten Tomatoes կայքում ֆիլմն ունի 92 % վարկանիշ 65 գրախոսությունների հիման վրա՝ 10 հնարավորից 8,21 միջին միավորով։ Կայքի քննադատական եզրակացությունում նշվում է. «Կլանող ու անզուսպ, բայց հիմնավոր մտածված «Մի անգամ Հոլիվուդում» ֆիլմը հավասարակշռում է Տարանտինոյի պրովոկացիոն իմպուլսները հասուն ռեժիսորի տեսլական պարզության հետ»։ Metacritic կայքում ֆիլմին տրվել է 100 հնարավորից 88 միավոր՝ հիմնված 18 գրախոսությունների վրա, ինչը համապատասխանում է «համընդհանուր ճանաչմանը»։ Կինոքննադատ Փիթեր Բրեդշոուն ֆիլմին տվել է առավելագույն դրական գնահատական՝ այն կոչելով «վրդովիչ, ապակողմնորոշող զվարճանք»։


== Ծանոթագրություններ ==


== Արտաքին հղումներ ==
«Մի անգամ Հոլիվուդում»(անգլ.) ֆիլմը Internet Movie Database կայքում
How Will 'Once Upon A Time In Hollywood' Navigate The Age Of Outrage?
Brad Pitt, Leonardo DiCaprio to Star in Quentin Tarantino’s film